Vant brannslange seks dager etter at huset hans brant ned

Tor Anders Offerdal synes det hele er tragikomisk.

Publisert Publisert 28. januar 2014

HER BODDE TOR ANDERS: Nå er huset til lærdølen jevnet med jorden. Foto: ELIAS DAHLEN

Denne artikkelen er over seks år gammel

Tor Anders Offerdal er påmeldt trugeløp på Ulriken 8. februar.

Alle de forhåndspåmeldte var med i trekningen av flotte premier, og fredag fikk han altså telefon om at han hadde vunnet en brannslange.

— Det er jo tragikomisk, jeg lo bare, sier han.

TRAGIKOMISK: Seks dager etter at huset brant ned i Lærdal vant Tor Anders Offerdal en brannslange. Foto: privat

Får nye truger

Seks dager tidligere opplevde nemlig han og familien at deres hus brant ned i brannen i Lærdal. Alt han eide brant opp, deriblant trugene han skulle bruke på arrangementet på Ulriken.

Han ler når vi prater med ham.

— Jeg kan jo ikke annet. Det hadde gjerne vært bedre å vinne nye truger, sier han.

Det er allerede ordnet. Bergen Base Camp ønsker å overrekke ham nye truger.

— Det er kjempebra, dette er jeg kjempeglad for, sier Offerdal.

Usikker på deltagelsen

Om han er i form til å delta allerede 8. februar vet han ikke. Det vil i så fall bli i mosjonistklassen, for han halter fortsatt etter et uhell brannatten.

— Jeg fikk en skade i foten den natten. Det var mørke gater og jeg falt ned i en kum. Kumlokket var av, og det sto åpent. Jeg falt en meter ned, forklarer han.

Han og familien bor nå i et midlertidig hus på Årdalstangen. Det er nå gått opp for dem hva de virkelig har gått gjennom.

— Vi skal nå klare dette også, det er ikke så mye annet å gjøre. Men det er først nå begynt å gå opp for oss. Vi må jo begynne helt på nytt egentlig. Bortsett fra bilene så har vi mistet alt, men det er heldigvis ingen som er alvorlig skadd.

Akkurat nå går tankene hans til dem som opplever brannen i Nord-Trøndelag.

— Det er helt forferdelig å være midt oppi det.

Fakta FAKTA Storbrannen i LærdalKlokken 22.54 lørdag 18. januar ble det meldt om brann i et hus i Lærdalsøyri. På grunn av sterk vind spredte brannen seg raskt. Over 300 personer ble evakuert.Ingen omkom i brannen, men over 400 måtte til legesjekk. Rundt 100 ble behandlet for røykskader.40 hus ble totalskadet, fire av dem av historisk verdi. 17 hus var privatboliger, og 50 til 70 innbyggere ble hjemløse. BILDER OG VIDEOPanorama: Se deg rundt i brannruineneVideo: Sammendrag av Lærdal-brannenBildeserie: Her herjer brannenBilder og video: Se katastrofeområdet fra luften SISTE HOVEDSAKER:Da flammene slukte LærdalFire verneverdige hus ble totalskadetKongen takket lærdølene for innsatsenMed tårer i øynene behandlet de ansatte pasientene, uten å vite om deres egne hus sto i brann- Familien som bodde der opplever et voldsomt press Les flere artikler her. Les mer

Publisert Publisert: 28. januar 2014 11:06 Oppdatert: 29. januar 2014 07:39